ΚΑΝΟΝΙΣΜΟΣ (ΕΟΚ) αριθ.2188/79 ΤΗΣ ΕΠΙΤΡΟΠΗΣ της 5ης Οκτωβρίου 1979 περί ενάτης τροποποιήσεως του κανονισμού (ΕΟΚ) αριθ. 2044/75 όσον αφορά τα πιστοποιητικά εξαγωγής για το βούτυρο και περί τροποποιήσεως του κανονισμού (ΕΟΚ) αριθ. 210/69

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς, στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ.1761/78(2), και ιδίως το άρθρο 13 παράγραφος 3 εδάφιο 1 και το άρθρο 28,

Εκτιμώντας:

ότι το άρθρο 2 παράγραφος 2 του κανονισμού (ΕΟΚ) αριθ.2044/75 της Επιτροπής της 25ης Ιουλίου 1975 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του εκ των προτέρων καθορισμού των επιστροφών στον τομέα του γάλακτος και των γαλακτοκομικών προϊόντων(3), όπως τροποποιήθηκε τελευταία από τον κανονισμό (ΕΟΚ) αριθ. 455/78(4), δεν υποβάλλει στην προσκόμιση ενός πιστοποιητικού εξαγωγής παρά τα γαλακτοκομικά προϊόντα για τα οποία μια επιστροφή έχει καθορισθεί εκ των προτέρων-

ότι είναι αναγκαίο, για να καταστεί δυνατή η παρακολούθηση από κοντά της εξελίξεως των εξαγωγών βουτύρου, να εξαρτηθούν όλες οι εξαγωγές αυτού του προϊόντος από την προσκόμιση ενός πιστοποιητικού εξαγωγής που να προσδιορίζει υποχρεωτικά τη χώρα προορισμού στην περίπτωση που δεν υπάρχει εκ των προτέρων καθορισμός της επιστροφής-

ότι στην αγγλική απόδοση του κανονισμού (ΕΟΚ) αριθ. 2044/75, η χρησιμοποίηση των όρων "export licence" και "export certificate" δεν είναι σύμφωνη και πρέπει να εναρμονισθεί-

ότι όσον αφορά τις ανακοινώσεις που πρέπει να γίνουν στην προκειμένη περίπτωση από τα Κράτη Μέλη, ο κανονισμός (ΕΟΚ) αριθ.210/69 της Επιτροπής της 31ης Ιανουαρίου 1969 περί των ανακοινώσεων μεταξύ των Κρατών Μελών και της Επιτροπής στον τομέα του γάλακτος και των γαλακτοκομικών προϊόντων(5), όπως τροποποιήθηκε τελευταία από τον κανονισμό (ΕΟΚ) αριθ.1188/77(6), πρέπει να προσαρμοσθεί αναλόγως-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2044/75 τροποποιείται ως ακολούθως:

1. Το άρθρο 2 συμπληρώνεται με την ακόλουθη παράγραφο 3:

"3. Εξάλλου, στην περίπτωση που δεν έχει καθορισθεί εκ των προτέρων επιστροφή, η εξαγωγή εκτός της Κοινότητος βουτύρου που υπάγεται στην υπό-κλάση 04.03Α του Κοινού Δασμολογίου υπόκειται εξίσου στην προσκόμιση ενός πιστοποιητικού εξαγωγής."

2. Στην αγγλική απόδοση του άρθρου 3 παράγραφος 3, οι όροι "export licences" αντικαθίστανται από τους όρους "export certificates".

3. To άρθρο 3 παράγραφος 3 συμπληρώνεται από το ακόλουθο εδάφιο:

"Εν τούτοις, το προηγούμενο εδάφιο δεν εφαρμόζεται για το πιστοποιητικό εξαγωγής που αναφέρεται στο άρθρο 2 παράγραφος 3."

4. Το άρθρο 4 συμπληρώνεται από την ακόλουθη παράγραφο 3:

"3. Το πιστοποιητικό εξαγωγής που αναφέρεται στο άρθρο 2 παράγραφος 3 ισχύει από την ημερομηνία εκδόσεως του, κατά την έννοια του άρθρου 9 παράγραφος 1 του κανονισμού (ΕΟΚ) αριθ.193/75 μέχρι το τέλος του δευτέρου μηνός που ακολουθεί."

5. Το άρθρο 5 συμπληρώνεται από την ακόλουθη παράγραφο 5:

"5. Η αίτηση πιστοποιητικού εξαγωγής που αναφέρεται στο άρθρο 2 παράγραφος 3 καθώς και το ίδιο το πιστοποιητικό περιλαμβάνουν, στο τετράγωνο 13, την ένδειξη της χώρας προορισμού. Το πιστοποιητικό υποχρεώνει την εξαγωγή προς αυτή τη χώρα."

6. Στην αγγλική απόδοση του άρθρου 11 παράγραφος 2, οι όροι "export certificates" αντικαθίστανται από του όρους "export licences and certificates".

Άρθρο 2

Στο άρθρο 6 παράγραφος 1 του κανονισμού (ΕΟΚ) αριθ. 210/69 προστίθεται το ακόλουθο εδάφιο:

"Οι σχετικές με τα πιστοποιητικά εξαγωγής ανακοινώσεις για το βούτυρο που υπάγεται στην υποκλάση 04.03 Α του Κοινού Δασμολογίου διακρίνουν τα πιστοποιητικά εξαγωγής του άρθρου 2 παράγραφος 2 από αυτά του άρθρου 2 παράγραφος 3 του κανονισμού (ΕΟΚ) αριθ. 2044/75 (που περιλαμβάνουν ή όχι τον εκ των προτέρων καθορισμό της επιστροφής)."

Άρθρο 3

Ο παρών κανονισμός αρχίζει να ισχύει την 17η Οκτωβρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 5 Οκτωβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ.3.(2) ΕΕ αριθ. Ν 204 της 28.7.1978, σ.6.(3) ΕΕ αριθ. N 213 της 11.8.1975, σ. 15.(4) ΕΕ αριθ. N 62 της 4.3.1978, σ. 23.(5) ΕΕ αριθ. N 28 της 5.2.1969, σ. 1.(6) ΕΕ αριθ. N 138 της 4.6.1977, σ. 12.